Ritratt: DOI - Kevin Abela .td_uid_2_615ad363ab0e0_rand.td-a-rec-img{text-align:left}.td_uid_2_615ad363ab0e0_rand.td-a-rec-img img{margin:0 auto 0 0} Il-preżenza ta' Malta fl-Expo 2020 ta' Dubaj lesta biex bejn Ottubru u Marzu tal-2022 tilqa' viżitaturi minn madwar id-dinja u mistennija li tattira nies mill-qasam tan-negozju, fost il-viżitaturi. Tlett ijiem il-bogħod mill-ftuħ tal-Expo 2020 f'Dubaj, waqt business breakfast organizzat mill-Malta Enterprise, il-Ministru għall-Enerġija, l-Intrapriża u l-Iżvilupp Sostenibbli Miriam Dalli, t-Tlieta spjegat kif permezz tad-Dubai Expo, Malta se tesebixxi dak li għandu x'jaqsam mal-ekonomija, l-edukazzjoni, l-aspett soċjali, is-saħħa, u l-ambjent. "Din hi opportunità oħra biex tpoġġi lil Malta fuq il-mappa, speċjalment wara żmien ta' sfida li affettwat l-ekonomiji differenti madwar id-dinja," qalet il-Ministru Dalli. Hi spjegat kif id-Dubai Expo hi okkażjoni perfetta għal opportunitajiet ġodda, kemm għal negozji biex jaħdmu flimkien, għax-xjentisti biex jaqsmu l-ideat tagħhom, u l-innovaturi biex jiddiskutu proposti ġodda. "Se nkomplu nippromwovu n-negozji, il-kultura u l-ħaddiema; se nkomplu ninċentivaw l-istart-ups, filwaqt li ninkoraġġixxu aktar kumpaniji lokali biex ikabbru l-operat tagħhom internazzjonalment u jattiraw investiment dirett barrani," żiedet il-Ministru. Ritratt: DOI – Kevin Abela Il-business breakfast kien maqsum f'żewg panels u kien jinkludi diskussjoni dwar it-temi ta' Malta, "Connecting Cultures" u "Creating Opportunities", u kif dawn jistgħu jġibu opportunitajiet ta' investiment għad-diversi setturi tal-ekonomija Maltija. Indirizzaw il-konferenza b'mod virtwali wkoll l-Ambaxxatriċi Maltija għal Abu Dhabi, Maria Camilleri Calleja, u l-Kummissarju Ġenerali ta' Malta għall-EXPO 2020, Anthony Tabone. Malta hi waħda mill-192 pajjiż li qed jipparteċipaw f'din l-Expo, permezz ta' stand ġewwa l-Opportunity District, li tinsab viċin l-istand tal-Emirati Għarab Maqgħuda. Dan hu mistenni li jiżgura influss ta' viżitaturi li se jkunu ggwidati lejn l-istand ta' Malta. Din hija l-ewwel Expo Dinjija li ħa ssir fir-Reġjun tal-Lvant Nofsani, l-Afrika, u l-Asja t'Isfel (ir-reġjun MEASA) u l-ewwel Expo li qed jiġi organizzat minn Nazzjon Għarbi. Id-Dubai Expo 2020 se tkun it-tielet l-akbar avveniment wara l-Olimpijadi u t-Tazza tad-Dinja. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ad363ab64a_rand.td-a-rec-img{text-align:left}.td_uid_3_615ad363ab64a_rand.td-a-rec-img img{margin:0 auto 0 0}